
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 253 

3 Ιουλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδί¬ 
ου πόλεως Κοζάνης στα Ο.Τ. 17 και 18. 1 

Απόρριψη αιτήματος για τροποποίηση του ρυμοτο¬ 
μικού σχεδίου στο Ο.Τ. 78 του Δ.Δ. Αιαντείου στο 
Δήμο Σαλαμίνας με την έγκριση οδού και το χα¬ 
ρακτηρισμό της σε πεζόδρομο. 2 

Τροποποίηση του ρυμοτομικού σχεδίου του Δήμου 
Αγίων Αναργύρων - Καματερού στα Ο.Τ. 423 και 
429 με χαρακτηρισμό τμήματος της οδού Χίου 
από οδό Καλύμνου έως οδό Πάρνηθος σε πεζό¬ 


δρομο. 3 

ΑΠΟΦΑΣΕΙ Σ 

Αριθμ. 50930/3364 (1) 


Τροποποίηση του εγκεκριμένου ρυμοτομικού σχεδίου 
πόλεως Κοζάνης στα Ο.Τ. 17 και 18. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 152,153,154 και 160 του 
π.δ. 14-7-1999 (ΦΕΚ 58Ο/Δ/27-7-1999) «Κώδικας Βασικής 
Πολεοδομικής Νομοθεσίας». 

2. Το Ν. 1337/83 (ΦΕΚ 33/Α/14-3-83) περί «επέκτασης 
των Πολεοδομικών σχεδίων, Οικιστική ανάπτυξη και 
σχετικές ρυθμίσεις». 

3. Τις διατάξεις του άρθρου 29 του Ν. 2831/00 (ΦΕΚ 
140/Α/00), όπως αντικαταστάθηκαν από το άρθρο 10 
του Ν. 3044/26-8-02 (ΦΕΚ 197/Α/02). 

4. Τις διατάξεις του άρθρου 31 του Ν. 4067/2012 (ΦΕΚ 
79/Α/9-4-2012) «Νέος Οικοδομικός Κανονισμός». 

5. Τις διατάξεις των άρθρων 30 και 31 του Ν. 4030/2011 
(ΦΕΚ 249/Α/25-11 -2011) «Νέος τρόπος έκδοσης αδειών 
δόμησης, ελέγχου κατασκευών και λοιπές διατάξεις». 

6. Το Ν. 3852/10 (ΦΕΚ 87/Α/7-6-2010) «Νέα Αρχιτεκτο¬ 
νική της Αυτοδιοίκησης και της Αποκεντρωμένης Δι¬ 
οίκησης - Πρόγραμμα Καλλικράτης» και ειδικότερα το 
άρθρο 186 παρ. II υποπ. ΣΤ αρ. 39. 

7. Το π.δ. 146/2010 «Οργανισμός της Περιφέρειας Δυ¬ 
τικής Μακεδονίας» (ΦΕΚ 239/Α/27-12-2010). 


8. Το π.δ. 22-1-1929 (ΦΕΚ 32/Α/4-7-1929) «Περί τροποποι- 
ήσεως και επεκτάσεως του εγκεκριμένου ρυμοτομικού 
σχεδίου της πόλεως Κοζάνης». 

9. Την υπ’ αριθμ. 1628/12-3-1997 (ΦΕΚ 271/Δ/7-4-1997) 
απόφαση Νομάρχη Κοζάνης «Τροποποίηση του εγκε¬ 
κριμένου σχεδίου πόλεως Κοζάνης στα Ο.Τ. 10-16-17-18». 

10. Την υπ’ αριθμ. 2411/8-5-1997 (ΦΕΚ 498/Δ/13-6-1997) 
απόφαση Νομάρχη Κοζάνης «Αναθεώρηση όρων δό¬ 
μησης Κοζάνης- Ύψη- Ειδικοί όροι δόμησης περιοχής 
“Αγίων Αναργύρων” Κοζάνης». 

11. Την υπ’ αριθμ. 5699/18-9-1997 (ΦΕΚ 837/Δ/2-10-1997) 
απόφαση Νομάρχη Κοζάνης «Αναθεώρηση όρων δόμη¬ 
σης Κοζάνης-Λοιποί όροι δόμησης». 

12. Την υπ’ αριθμ. ΠΕ.ΧΩ. 1299/00/23-1-2001 (ΦΕΚ 129/ 
Δ/21-2-2001) απόφαση Γενικού Γραμματέα Περιφέρειας 
Δυτικής Μακεδονίας «Τροποποίηση του εγκεκριμένου 
ρυμοτομικού σχεδίου της πόλης της Κοζάνης σύμ¬ 
φωνα με την 614/2000 απόφαση του Δημοτικού Συμ¬ 
βουλίου Κοζάνης που επικαιροποιεί την 603/96 (ΦΕΚ 
956/τ.Δ/27.8.96) απόφαση του ίδιου Συμβουλίου». 

13. Το υπ’ αριθμ. 546/11-3-2013 έγγραφο της Διεύθυνσης 
Πολεοδομικού Σχεδιασμού-Εφαρμογών και Υπηρεσίας 
Δόμησης-Τμήμα Πολεοδομικού Σχεδιασμού και Εφαρμο¬ 
γών του Δήμου Κοζάνης, με το οποίο μας διαβιβάστηκε 
φάκελος προτεινόμενης τροποποίησης στα Ο.Τ. 17 και 
Ο.Τ. 18 και με οποίο βεβαιώνεται ότι κατά της εν λόγω 
τροποποίησης υποβλήθηκαν ενστάσεις οι οποίες κρί- 
θηκαν με την 541/2012 απόφαση Δημοτικού Συμβουλίου, 
καμία ιδιοκτησία δε γίνεται μη άρτια και δεν επέρχεται 
μείωση κοινοχρήστου χώρου. 

14. Τις υπ’ αριθμ. 68/2009 και 13/2010 Αποφάσεις Δη¬ 
μοτικού Συμβουλίου Κοζάνης, με τι οποίες αυτό γνωμο- 
δοτεί θετικά για την εν λόγω τροποποίηση. 

15. Την υπ’ αριθμ. 22288/1498/15-4-2013 εισήγηση της 
Διεύθυνσης Περιβάλλοντος και Χωρικού Σχεδιασμού- 
Τμήμα Χωρικού Σχεδιασμού της Περιφέρειας Δυτικής 
Μακεδονίας. 

16. Την υπ’ αριθμ. 57528/2325/24-10-2012 (ΦΕΚ 517/ 
Υ.Ο.Δ.Δ/8-11-2012) απόφαση Γενικού Γραμματέα Αποκε¬ 
ντρωμένης Διοίκησης Ηπείρου-Δυτικής Μακεδονίας, με 
την οποία συγκροτήθηκε το ΣΥ.ΠΟ.Θ.Α της Περιφερει¬ 
ακής Ενότητας Κοζάνης. 

17. Την υπ’ αριθμ. 28/31-5-2013 θετική γνωμοδότηση 
(σύμφωνα με την εισήγηση και το αιτιολογικό της Διεύ- 

θυνσης Περιβάλλοντος και Χωρικού Σχεδιασμού-Τμήμα 
Χωρικού Σχεδιασμού της Περιφέρειας Δυτικής Μακε¬ 
δονίας) του ΣΥ.ΠΟ.Θ.Α Π.Ε Κοζάνης που διατυπώθηκε 
στην 3 Συνεδρίαση Θέμα 6ο στις 30-5-2013. 

18. Τις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα κυβερνητικά όργανα» 
(ΦΕΚ98/Α'/22-4-2005) που κυρώθηκε με το άρθρο Ιο του 
π.δ. 63/2005 και το γεγονός ότι από την εφαρμογή των 
κανονιστικών αυτών διατάξεων δεν προκαλείται δαπάνη 
σε βάρος του Κρατικού ή Δημοτικού προϋπολογισμού. 

Και επειδή: 

1. Το Δημοτικό Συμβούλιο Δήμου Κοζάνης μετά από 
αίτηση του Δημητρίου Αγραφιώτη, με την υπ’ αριθμ. 
68/2009 ομόφωνη απόφαση του γνωμοδότησε υπέρ της 
τροποποίησης ρυμοτομικού σχεδίου και συγκεκριμένα 
την αλλαγή θέσης τμήματος του πεζοδρόμου μεταξύ 
των Ο.Τ. 17 και 18, για τους εξής λόγους: 

• Ο υπάρχων πεζόδρομος ο οποίος είναι και αδιά- 
νοικτος, ρυμοτομεί την κατοικία του αιτούντος (κτίσμα 
του 1965). 

• Με τη διάνοιξη του εγκεκριμένου πεζοδρόμου απο¬ 
κτά πρόσωπο μόνο μια ιδιοκτησία, η οποία και τέμνεται 
από αυτόν, ενώ με την προτεινόμενη τροποποίηση απο¬ 
κτούν επιπλέον πρόσβαση και πρόσωπο περισσότερες 
ιδιοκτησίες. 

• Οι κλίσεις στην περιοχή είναι έντονες και ο προ- 
τεινόμενος πεζόδρομος λόγω του μεγαλύτερου μήκους 
εξομαλύνει την υψομετρική διαφορά. 

• Για τον προτεινόμενο πεζόδρομο έχει προσκομιστεί 
η υπ’ αριθμ. 7408/26-1-2009 συμβολαιογραφική δήλωση 
από τον ιδιοκτήτη ότι θα τεθεί σε κοινή χρήση χωρίς 
απαίτηση αποζημίωσης. 

Κατά της 68/2009 απόφασης υποβλήθηκε η υπ’ αριθμ. 
901/16-4-2009 ένσταση του Γεωργίου Μιχαηλίδη, με 
την οποία ο ενιστάμενος θεωρεί ότι η προς έγκριση 
τροποποίηση του εγκεκριμένου ρυμοτομικού σχεδί¬ 
ου δεν αιτιολογείται επαρκώς και ότι δεν ελήφθησαν 
υπόψη πολεοδομικά κριτήρια όπως απαιτούν οι κείμε¬ 
νες διατάξεις, αλλά όλη η διαδικασία αποσκοπεί στην 
ικανοποίηση ιδιωτικών συμφερόντων με κριτήρια που 
μόνο επιβοηθητικά θα μπορούσαν να ληφθούν υπόψη. 
Θεωρεί επίσης ότι δεν αποτυπώθηκαν σωστά τα όρια 
της ιδιοκτησίας του και ότι δεν επιτρέπεται η νομιμο¬ 
ποίηση αυθαιρέτων δια της τροποποιήσεως σχεδίου. 
Το Δημοτικό Συμβούλιο του Δήμου Κοζάνης αφού έλα¬ 
βε υπόψη την παραπάνω ένσταση, όπως επίσης και 
την υπ’ αριθμ. 31101/24-11-2009 αίτηση του Δημητρίου 
Αγραφιώτη, γνωμοδοτεί θετικά με την υπ’ αριθμ. 13/2010 
απόφαση του, για την τροποποίηση της αλλαγής θέσης 
τμήματος πεζοδρόμου (που δε θα ρυμοτομεί τρίτες 
ιδιοκτησίες), αποφασίζοντας επιπλέον και τη δημιουρ¬ 
γία κοινόχρηστων χώρων (Κ.Χ) μεταξύ των Ο.Τ. 17 και 
Ο.Τ. 18, επαναλαμβάνοντας την αιτιολογία της 68/2009 
απόφασης και αναφέροντας επιπλέον ότι με τη συγκε¬ 
κριμένη τροποποίηση επέρχεται αύξηση κοινοχρήστων 
χώρων. Κατά της 13/2010 απόφασης υποβλήθηκαν οι 
παρακάτω ενστάσεις: 

α) Η υπ’ αριθμ. 545/8-3-2010 ένσταση του Γεωργίου 
Μιχαηλίδη, με την οποία ο ενιστάμενος δηλώνει ότι 
δεν έχει κατά βάση αντίρρηση με την προτεινόμενη 
τροποποίηση, αιτείται όμως να προσκομίσει ο Δημή- 
τριος Αγραφιώτης συμβολαιογραφικό έγγραφο με το 
οποίο να θέτει σε κοινή χρήση το ρυμοτομούμενο με 


την προτεινόμενη τροποποίηση τμήμα της ιδιοκτησίας 
του, χωρίς να αξιώνει αποζημίωση γί αυτό. Επίσης να 
μη χρησιμοποιήσει τη δυνατότητα που έχει για πλάγιο 
όριο κατά την έκδοση της άδειας νομιμοποίησης. 

β) Οι υπ’ αριθμ. 536/5-3-2010 ένσταση του Καλημέ- 
ρη Νικόλαου, 535/5-3-2010 ένσταση του Ντίνα Βασι¬ 
λείου, 533/5.3.2010 ένσταση του Μπατιάνη Αθανάσιου, 
532/5.3.2010 ένσταση του Παπαζήση Χρήστου, 569/ 
10.3.2010 ένσταση της Κατίνας Λάτσιου, 537/5.3.2010 έν¬ 
σταση της Φασνάκη Μαρίνας, 530/5.3.2010 ένσταση του 
Κωνσταντινίνιδη Νικολάου και 515/4.3.2010 ένσταση του 
Βαχτσιαβάνου Διαμαντή, με τις οποίες οι ενιστάμενοι 
θεωρούν ότι δεν τους αφορά η 13/2010 απόφαση του 
Δημοτικού Συμβουλίου και ότι η αλλαγή θέσης του πε¬ 
ζοδρόμου είναι ασύμφορη αδικαιολόγητη και επικίνδυνη. 

Με την υπ’ αριθμ. 541/2012 απόφαση του το Δημοτικό 
Συμβούλιο αφού εξέτασε τις ενστάσεις, έκανε δεκτή την 
αίτηση-ένσταση του Μιχαηλίδη Γεωργίου ως προς το 
σκέλος που αναφέρεται στην κατάθεση εκ μέρους του 
αιτούντος την τροποποίηση του εγκεκριμένου σχεδίου 
στα Ο.Τ. 17 και 18 της πόλης της Κοζάνης, συμβολαι¬ 
ογραφικής δήλωσης περί μη απαίτησης αποζημίωσης 
για το τμήμα της ιδιοκτησίας του που χαρακτηρίζεται 
ως πεζόδρομος. Απορρίπτει δε τις υπόλοιπες ενστάσεις 
με την αιτιολογία ότι είναι αόριστες και ατεκμηρίωτες. 

Τέλος ο Δημήτριος Αγραφιώτης προσκόμισε την υπ’ 
αριθμ. 8827/16-11-2012 συμβολαιογραφική δήλωση, με 
την οποία δήλωσε ότι θα τεθεί σε κοινή χρήση χωρίς 
την απαίτηση αποζημίωσης από αυτόν, εφόσον εγκριθεί 
με δημοσίευση σε ΦΕΚ και ισχύσει η τροποποίηση του 
πεζοδρόμου που διέρχεται από την ιδιοκτησία του. 

2. Σύμφωνα με την εισήγηση της, η Δ/νση Περιβάλλο¬ 
ντος και Χωρικού Σχεδιασμού-Τμήμα Χωρικού Σχεδια- 
σμού της Περιφέρειας Δυτικής Μακεδονίας, θεωρεί ότι 
πρέπει να γίνει δεκτή η αιτούμενη τροποποίηση στα 
Ο.Τ 17 και 18 του εγκεκριμένου ρυμοτομικού σχεδίου 
της πόλεως της Κοζάνης, γιατί ύστερα από μελέτη του 
φακέλου και αφού έλαβε υπόψη όλες τις υποβληθείσες 
ενστάσεις, διαπιστώθηκε ότι συντρέχουν, κατά την ισχύ- 
ουσα νομοθεσία οι προϋποθέσεις: 

α) Η τήρηση από το Δήμο Κοζάνης της κατά το νόμο 
διαδικασίας σύμφωνα με το άρθρο 154 του π.δ. 14-7-1999 
(ΦΕΚ 580/Δ'/27-7-1999) «Κώδικας Βασικής Πολεοδομικής 
Νομοθεσίας», όπως ισχύει σήμερα, 

β) Η ύπαρξη σοβαρής πολεοδομικής ανάγκης καθώς 
λόγω των έντονων εδαφικών κλίσεων και μεγάλων υψο¬ 
μετρικών διαφορών, ο δημιουργούμενος πεζόδρομος 
είναι σαφώς λειτουργικότερος (μεγαλύτερο μήκος - 
μικρότερη κλίση), δεν θίγει κανένα κτίσμα, αποκτούν 
πρόσβαση και πρόσωπο σε αυτόν περισσότερες ιδιο¬ 
κτησίες και έχουμε αύξηση του ισοζυγίου των κοινοχρή¬ 
στων χώρων, γ) Δεν προκαλείται δαπάνη σε βάρος του 
Κρατικού ή Δημοτικού προϋπολογισμού, αποφασίζουμε: 

1) Την τροποποίηση του εγκεκριμένου ρυμοτομικού 
σχεδίου πόλεως Κοζάνης στα Ο.Τ. 17 και 18 και συγκε¬ 
κριμένα την αλλαγή θέσης τμήματος του πεζοδρόμου 
και τη δημιουργία κοινόχρηστων χώρων (Κ.Χ.) μεταξύ 
των Ο.Τ. 17 και 18 όπως φαίνονται στο συνημμένο τοπο- 
γραφικό διάγραμμα για τους παραπάνω αναφερόμενους 
λόγους. 

2) Η ισχύς της παρούσας αρχίζει από την δημοσίευση 
στην Εφημερίδα της Κυβερνήσεως 

3) Η παρούσα απόφαση και τα συνημμένα σχέδια 
που τη συνοδεύουν να αναρτηθούν στο κτίριο της Π.Ε 
Κοζάνης της Περιφέρειας Δυτικής Μακεδονίας, Δ/νση 
Περιβάλλοντος και Χωρικού Σχεδιασμού 3ος όροφος, 
για 15 ημέρες μετά τη δημοσίευση της απόφασης και 
των συνημμένων σχεδίων που τη συνοδεύουν στο ΦΕΚ. 

Επιτρέπεται η υποβολή προσφυγής στον Γενικό Γραμ- 
ματέα Αποκεντρωμένης Διοίκησης Ηπείρου-Δυτικής Μα¬ 
κεδονίας, μόνο για παράβαση του Νόμου, σύμφωνα με 


τις διατάξεις των άρθρων 227 και 238 του Ν. 3852/2010 
(ΦΕΚ 87/Α'/7-6-2010) και σε προθεσμία δέκα πέντε (15) 
ημερών από τη δημοσίευση της απόφασης στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 18 Ιουνίου 2013 

Ο Περιφερειάρχης 
ΓΕΩΡΓΙΟΣ ΔΑΚΗΣ 

Αριθμ. 73133 (2) 

Απόρριψη αιτήματος για τροποποίηση του ρυμοτομικού 
σχεδίου στο Ο.Τ. 78 του Δ.Δ. Αιαντείου στο Δήμο Σα¬ 
λαμίνας με την έγκριση οδού και το χαρακτηρισμό 
της σε πεζόδρομο. 

Ο ΕΝΤΕΤΑΛΜΕΝΟΣ 

ΠΕΡΙΦΕΡΕΙΑΚΟΣ ΣΥΜΒΟΥΛΟΣ ΑΤΤΙΚΗΣ 

Έχοντας υπ’ όψη: 

1. Τις διατάξεις του Ν. 3852/2010 (ΦΕΚ 87Α/2010) για 
την «Νέα Αρχιτεκτονική της Αυτοδιοίκησης και 

της Αποκεντρωμένης Διοίκησης - Πρόγραμμα Καλλι¬ 
κράτης», όπως ισχύει. 

2. Τις διατάξεις του π.δ. 145/10 (ΦΕΚ 238Α/10) για τον 
«Οργανισμό Περιφέρειας Αττικής», όπως τροποποιή¬ 
θηκε με την 44403/11 απόφαση Υπουργού Εσωτερικών 
(ΦΕΚ 2494Β/4-11 -11) περί «Εγκρισης τροποποίησης του 
Οργανισμού Εσωτερικής Λειτουργίας της Περιφέρειας 
Αττικής». 

3. Τη με αριθμ. οικ. 15351/3-2-12 (ΦΕΚ 703Β72-3-12) από¬ 
φαση Περιφερειάρχη Αττικής, που αφορά στη μεταβί¬ 
βαση αρμοδιοτήτων της Δ/νσης Χωρικού Σχεδιασμού 
στον Περιφερειακό Σύμβουλο της Περιφέρειας Αττικής 
Μανιάτη Καλλικράτη. 

4. Τις διατάξεις του αρ. 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο 1 του Π.Δ/τος 63/2005 (ΦΕΚ 
98Α') και τις διατάξεις του άρθρου 29Α του Ν. 1558/85, 
όπως συμπληρώθηκε με το άρθρο 27 του Ν. 2801/92 
(ΦΕΚ 154Α/92). 

5. Τις διατάξεις του από 17-7-1923 Ν.Δ/τος «περί σχεδί¬ 
ων πόλεων και κωμών του Κράτους» όπως τροποποιήθη¬ 
καν και συμπληρώθηκαν μεταγενέστερα και ειδικότερα 
τα άρθρα 1, 3, 7 και 70, όπως ισχύουν. 

6. Τις διατάξεις του Ν. 1577/85 και ειδικότερα το άρθρο 
29, όπως ισχύουν με το άρθρο 10 του Ν. 3044/26-8-02 
(02 (ΦΕΚ 197Α727-08-2002). 

7. Τις διατάξεις του Κώδικα Βασικής Πολεοδομικής 
Νομοθεσίας (ΦΕΚ 580Δ/99) και ειδικότερα τα άρθρα 
152 και 154. 

8. Τις διατάξεις του Ν. 4030/2011 για το «Νέο τρόπο 
έκδοσης αδειών δόμησης, ελέγχου κατασκευών και λοι¬ 
πές διατάξεις» (ΦΕΚ 249Α'/25-11-2011), άρθρα 31 και 32. 

9. Τις διατάξεις του Ν. 4067/2012 για το «Νέο Οικοδομι¬ 
κό Κανονισμό» (ΦΕΚ 79Α'/9-4-2012), άρθρα 31, 32 και 33. 

10. Την με αριθμ. 29829/14-6-2012, Εγκύκλιο 10, της Δ/ 
νσης Πολεοδομικού Σχεδιασμού, Γενικής Δ/νσης Πο¬ 
λεοδομίας, Υπουργείου Περιβάλλοντος, Ενέργειας και 
Κλιματικής Αλλαγής. 

11. Τις διατάξεις της με αριθμ. Φ39/5380/12/27-11-2012 
απόφασης Γενικού Γραμματέα Αποκεντρωμένης Διοί¬ 
κησης Αττικής, που αφορά στην ανασυγκρότηση των 
Συμβουλίων Πολεοδομικών Θεμάτων και Αμφισβητήσε¬ 
ων (ΣΥΠΟΘΑ) στην έδρα κάθε περιφερειακής ενότητας 
της Περιφέρειας Αττικής. 

12. Το από 29-12-1972 (ΦΕΚ 69Δ/9-3-1973) Δ/γμα ρυμο¬ 
τομίας και το από 18-2-1985 (ΦΕΚ 112Δ/26.3.1985). 

13. Τη με αριθμ. 296/2009 απόφαση του Δημοτικού 
Συμβουλίου του Δήμου Σαλαμίνας, με την οποία προ- 
τείνεται η τροποποίηση του ρυμοτομικού σχεδίου στο 


Ο.Τ. 78 του Δ.Δ. Αιαντείου στο Δήμο Σαλαμίνας με την 
έγκριση οδού και το χαρακτηρισμό της σε πεζόδρομο. 

14. Την με αριθμ. Δ.Υ. 3/10/2012 εισήγηση του Τμήματος 
Χωρικού Σχεδιασμού της Δ/νσης Περιβάλλοντος και 
Χωρικού Σχεδιασμού, Περιφέρειας Αττικής. 

15. Το υπ’ αριθμ. 1 πρακτικό της 1ης/12-02-2013 Συνε¬ 
δρίασης του ΣΥ.ΠΟ.ΘΑ./θέμα 2ο. 

16. Όλα τα νόμιμα δικαιολογητικά που περιέχονται 
στο φάκελο της υπόθεσης. 

17. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού και του προϋπολογισμού του 
οικείου Ο.Τ.Α. 

και επειδή: 

1. Με τη με αρ. 296/2009 απόφαση του Δημοτικού 
Συμβουλίου του Δήμου Σαλαμίνας ενέκρινε ομόφωνα 
την τροποποίηση του ρυμοτομικού σχεδίου στο Ο.Τ. 78 
του Δ.Δ. Αιαντείου στο Δήμο Σαλαμίνας με την έγκριση 
οδού και το χαρακτηρισμό της σε πεζόδρομο, σύμφωνα 
με το Διάγραμμα που την συνοδεύει. 

Κατά της απόφασης αυτής η οποία αναρτήθηκε, δη- 
μοσιεύθηκε και κοινοποιήθηκε νόμιμα, δεν κατατέθηκαν 
ενστάσεις, σύμφωνα με την από 15-01-2010 Βεβαίωση 
του Δημάρχου Σαλαμίνας. 

2. Η Δ/νση Περιβάλλοντος και Χωρικού Σχεδιασμού, 
Περιφέρειας Αττικής με την αριθμ. Δ.Υ. 3/10/2012 εισή¬ 
γηση της προς το ΣΥ.ΠΟ.ΘΑ. Νήσων, εισηγήθηκε την 
έγκριση της οδού και το χαρακτηρισμό της σε πεζόδρο¬ 
μο και τη δημιουργία δύο νέων Ο.Τ., (όπως αυτή εμφα¬ 
νίζεται στο θεωρημένο από τη Δ/νση Πολεοδομίας του 
Δήμου Σαλαμίνας, έγχρωμο Τοπογραφικό Διάγραμμα, 
Νοεμβρίου 2010, σε κλ. 1:500, και συνοδεύει την πρόταση 
του Δήμου και την Εισήγηση). 

3. Το ΣΥ.ΠΟ.ΘΑ. Πειραιά, με το υπ’ αριθμ. 1 πρακτικό 
της 1ης/12-02-2013 Συνεδρίασης/Θέμα 2ο απέρριψε ομό¬ 
φωνα την προτεινόμενη τροποποίηση και τη δημιουργία 
πεζοδρόμου, καθ’ όσον από τα στοιχεία του φακέλου 
δεν προκύπτει πολεοδομική αναγκαιότητα για τη συγκε¬ 
κριμένη θέση αυτού. Κατά την άποψη του συμβουλίου 
ο Δήμος στις τροποποιήσεις που προτείνει θα πρέπει 
να λαμβάνει υπ’ όψιν το σύνολο του οικοδομικού τετρα¬ 
γώνου και των όμορων οικοδομικών τετραγώνων αυτού 
καθώς και της χρήσης γης της περιοχής, αποφασίζουμε: 

1. Απορρίπτεται η πρόταση τροποποίησης του ρυ¬ 
μοτομικού σχεδίου στο Ο.Τ. 78 του Δ.Δ. Αιαντείου στο 
Δήμο Σαλαμίνας με την έγκριση οδού και το χαρακτηρι¬ 
σμό της σε πεζόδρομο και τη δημιουργία δύο νέων Ο.Τ. 

2. Επιτρέπεται η υποβολή προσφυγής στο Γενικό 
Γραμματέα Αποκεντρωμένης Διοίκησης Αττικής μέχρι 
συστάσεως της αυτοτελούς Υπηρεσίας εποπτείας ΟΤΑ 
(Ελεγκτής Νομιμότητας), μόνο για παράβαση του Νό¬ 
μου, σύμφωνα με τις διατάξεις του άρθρου 227 του 
Ν. 3852/2010 (ΦΕΚ 87Α/10) και σε προθεσμία δέκα πέντε 
(15) ημερών, από τη δημοσίευση της σε Φ.Ε.Κ.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2013 

Ο Εντεταλμένος Περιφερειακός Σύμβουλος 
ΚΑΛΛΙΚΡΑΤΗΣ ΜΑΝΙΑΤΗΣ 

Αριθμ. 111663 (3) 

Τροποποίηση του ρυμοτομικού σχεδίου του Δήμου Αγί¬ 
ων Αναργύρων - Καματερού στα Ο.Τ. 423 και 429 με 
χαρακτηρισμό τμήματος της οδού Χίου από οδό Κα- 
λύμνου έως οδό Πάρνηθος σε πεζόδρομο. 

Ο ΕΝΤΕΤΑΛΜΕΝΟΣ 

ΠΕΡΙΦΕΡΕΙΑΚΟΣ ΣΥΜΒΟΥΛΟΣ ΑΤΤΙΚΗΣ 

Έχοντας υπ’ όψη: 

1. Τις διατάξεις του Ν. 3852/2010 (ΦΕΚ 87Α/10) για την 
«Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης», 
άρθρο 186 παρ. στ. 

2. Τις διατάξεις του π.δ. 145/10 (ΦΕΚ 238Α/10) για τον 
«Οργανισμό Περιφέρειας Αττικής», όπως τροποποιήθηκε 
με την 44403/11 απόφαση Υπουργού Εσωτερικών (ΦΕΚ 
2494Β/4-11-11). 

3. Την παρ. Α' εδάφιο 1 της με αρ. 15/2-2-11 Εγκυκλίου 
του Υπ. Εσωτερικών Αποκ/σης και Ηλεκτρονικής Δια¬ 
κυβέρνησης. 

4. Τη με αριθμ. 15351/3-2-12 (ΦΕΚ 703Β/12-3-12) απόφα¬ 
ση Περιφερειάρχη Αττικής, που αφορά στη μεταβίβαση 
αρμοδιοτήτων της Δ/νσης Χωρικού Σχεδιασμού στον 
Περιφερειακό Σύμβουλο της Περιφέρειας Αττικής Καλλι¬ 
κράτη Μανιάτη και παροχή εξουσιοδότησης υπογραφής 
«Με εντολή Περιφερειάρχη» στον Προϊστάμενο Δ/νσης 
Χωρικού Σχεδιασμού. 

5. Τις διατάξεις του από 17-7-23 Ν. Δ/τος και ειδικότερα 
τα άρθρα 1, 3, 7, 9 και 70, όπως ισχύουν σήμερα. 

6. Τις διατάξεις του άρθρου 29 Α του Ν. 1558/85, 
όπως προστέθηκε με το άρθρο 27 του Ν. 2801/92 (ΦΕΚ 
154Α/92), που αναφέρονται και στις διατάξεις του αρ. 
90 του Κώδικα Νομοθεσίας για την Κυβέρνηση και τα 
Κυβερνητικά όργανα που κυρώθηκε με το π.δ. 63/2005 
(ΦΕΚ 98 Α/2005). 

7. Τις διατάξεις του Κώδικα Βασικής Πολεοδομικής 
Νομοθεσίας (ΦΕΚ 580 Δ/27-7-99) και ειδικότερα τα άρ¬ 
θρα 152,154 και 160. 

8. Τις διατάξεις του άρθρου 29 του Ν. 2831/2000 (ΦΕΚ 
140Α/00) όπως αντικαταστάθηκαν από το άρθρο 10 του 
Ν. 3044/26-8-02 (ΦΕΚ 197Α/02). 

9. Τις διατάξεις του Ν. 2882/2001 (ΦΕΚ 17Α/01) για 
τον «Κώδικα Αναγκαστικών Απαλλοτριώσεων» και του 
Ν. 2985/2002 (ΦΕΚ 18Α/02), όπως τροποποιήθηκαν και 
ισχύουν. 

10. Τις διατάξεις του Ν. 4067/9-4-2012 (ΦΕΚ 79 Α/12) 
για τον «Νέο Οικοδομικό Κανονισμό». 

11. Τη με αριθμ. Φ39/5380/12/27-11 -2012 απόφαση Γε¬ 
νικού Γραμματέα Αποκεντρωμένης Διοίκησης Αττικής, 
που αφορά στην ανασυγκρότηση των Συμβουλίων Πολε- 
οδομικών Θεμάτων και Αμφισβητήσεων (ΣΥΠΟΘΑ) στην 
έδρα κάθε περιφερειακής ενότητας της Περιφέρειας 
Αττικής. 

12. Τα από 27-08-1970 (ΦΕΚ 207/25-09-1970) και από 
04-03-1972 (ΦΕΚ 72Δ/21-03-1972) Δήγματα ρυμοτομίας 
της περιοχής. 

13. Την υπ’ αριθμ. 388/2010 ομόφωνη απόφαση του 
Δημοτικού Συμβουλίου του Δήμου Αγίων Αναργύρων, 
νυν Δήμου Αγίων Αναργύρων - Καματερού. 

14. Τη με το πρακτικό 7 (Ιο Θέμα) της Συνεδρίασης 
της 27ης Μάίου 2013, γνωμοδότηση του ΣΥΠΟΘΑ Περι¬ 
φερειακής Ενότητας Δυτικού Τομέα Αθηνών. 

15. Όλα τα νόμιμα δικαιολογητικά που περιέχονται στο 
φάκελο της υπόθεσης 


Και επειδή: 

1. Ο Δήμος Αγίων Αναργύρων, νυν Δήμος Αγίων Αναρ¬ 
γύρων - Καματερού, με την με αρ. 388/2010 απόφαση 
Δημοτικού Συμβουλίου αποφάσισε ομόφωνα την τρο¬ 
ποποίηση του ρυμοτομικού σχεδίου στα Ο.Τ. 423 και 
429 με χαρακτηρισμό τμήματος της οδού Χίου από οδό 
Καλύμνου έως οδό Πάρνηθος σε πεζόδρομο. Κατά της 
παραπάνω απόφασης, η οποία αναρτήθηκε, δημοσιεύ- 
θηκε και κοινοποιήθηκε νόμιμα, δεν υποβλήθηκε καμία 
ένσταση, σύμφωνα και με την από 18-01-2012 βεβαίωση 
της Αντιδημάρχου Ζαλακούδη - Ξύδη. 

2. Η Διεύθυνση Χωρικού Σχεδιασμού της Περιφέρειας 
Αττικής με την με αριθμ. 11322/05-04-2013 Εισήγηση της 
προς το ΣΥ.ΠΟ.Θ.Α. Περιφερειακής Ενότητας Δυτικού 
Τομέα, εισηγήθηκε την έγκριση της τροποποίησης του 
ρυμοτομικού σχεδίου του Δήμου Αγίων Αναργύρων - 
Καματερού στα Ο.Τ. 423 και 429 με χαρακτηρισμό τμή¬ 
ματος της οδού Χίου από οδό Καλύμνου έως οδό Πάρ¬ 
νηθος σε πεζόδρομο, όπως αυτό ορίζεται με στοιχεία 
ΑΒΓΔΑ στο τοπογραφικό διάγραμμα που συνοδεύει την 
υπ’ αριθμ. 388/2010 απόφαση Δ.Σ. Αγίων Αναργύρων - 
Καματερού, με τον χαρακτηρισμό του ως πεζόδρομο. 

3. Το ΣΥ.ΠΟ.Θ.Α. Π.Ε. Δυτικού Τομέα με το πρακτικό 7 
(Ιο Θέμα) της Συνεδρίασης της 27ης Μάίου 2013, γνωμο- 
δότησε ομόφωνα υπέρ της έγκρισης της τροποποίησης 
του ρυμοτομικού σχεδίου στο με τα στοιχεία ΑΒΓΔΑ 
τμήμα της ήδη εγκεκριμένης (ΦΕΚ 72Δ/72) οδού Χίου 
μεταξύ των Ο.Τ 423 και 429 με το χαρακτηρισμό του σε 
πεζόδρομο, όπως φαίνεται στο τοπογραφικό διάγραμμα 
που συνοδεύει την αρ. 388/2010 ομόφωνη απόφαση του 
Δήμου Αγίων Αναργύρων. 

4. Η εν λόγω τροποποίηση ρυμοτομικού σχεδίου δεν 
προκαλεί καμία δαπάνη σε βάρος του κρατικού προϋ¬ 
πολογισμού και του προϋπολογισμού του οικείου Ο.Τ.Α. 

5. Η εν λόγω τροποποίηση είναι άλως εντοπισμένη, 
δεν ευρίσκεται επί του Βασικού Οδικού Δικτύου, ούτε σε 
περιοχή ιδιαιτέρου φυσικού κάλλους ή χαρακτηρισμέ¬ 
νη ως διατηρητέου περιβαλλοντικού ενδιαφέροντος, ή 
κηρυγμένου αρχαιολογικού χώρου και σύμφωνα με το 
άρθρο 186 παρ. ΣΤ39 του Ν. 3852/2010 (ΦΕΚ 87Α/7-6- 
2010) εγκρίνεται με απόφαση του Περιφερειάρχη Αττι¬ 
κής, αποφασίζουμε: 

1. Εγκρίνεται η τροποποίηση του ρυμοτομικού σχεδίου 
του Δήμου Αγίων Αναργύρων - Καματερού με χαρα¬ 
κτηρισμό του με στοιχεία ΑΒΓ ΔΑ τμήματος της οδού 
Χίου σε πεζόδρομο, όπως αναλυτικά φαίνεται στο το- 
πογραφικό διάγραμμα του Δήμου Αγίων Αναργύρων - 
Καματερού σε κλ. 1:500, που συνοδεύει την παρούσα. 

2. Η ισχύς αυτής της απόφασης αρχίζει από την ημερο¬ 
μηνία δημοσίευσης της στην Εφημερίδα της Κυβέρνησης. 

3. Επιτρέπεται η υποβολή προσφυγής κατά της από¬ 
φασης αυτής, στον Γ ενικό Γ ραμματέα της Αποκεντρω¬ 
μένης Διοίκησης Αττικής, μέχρι συστάσεως της Αυτο¬ 
τελούς εποπτείας ΟΤΑ (Ελεγκτής Νομιμότητας) μόνο 
για παράβαση του Νόμου, σύμφωνα με τις διατάξεις 
του άρθρου 227 του Ν. 3852/2010 (ΦΕΚ 87Α/10) και σε 
προθεσμία δέκα πέντε (15) ημερών, από την δημοσίευση 
της, στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2013 

Ο Εντεταλμένος Περιφερειακός Σύμβουλος 
ΚΑΛΛΙΚΡΑΤΗΣ ΜΑΝΙΑΤΗΣ 

ΑΡ. ΙΔ. 

ΦΕΡΟΜΕΝΟΙ ΙΔΙΟΚΤΗΤΕΣ 

ΔΙΕΤΘΤΝΣΗ 

1 

ΒΩΣΣΟΣ ΙΩΑΝΝΗΣ 

ΑΘΑΝΑΣΟΠΟΤΛΟΣ ΧΡΗΣΤΟΣ 

ΚΑΛΦΟΤΤΖΟΣ ΣΩΤΗΡΗΣ 

ΓΚΟΤΤΡΙΑ ΑΛΕΞΑΝΔΡΑ 

ΓΚΟΤΤΡΙΑ ΑΝΑΣΤΑΣΙΑ 

ΓΚΟΤΤΡΙΑ ΧΡΙΣΤΙΝΑ 

ΧΙΟΤ 14 ΚΑΙ ΚΑΛΤΜΝΟΤ 

ΑΓ. ΑΝΑΡΓΥΡΟΙ 

2 

ΚΑΤΣΑΦΑΔΟΤ ΔΗΜΗΤΡΑ 

ΧΙΟΤΚΑΙ ΚΑΛΤΜΝΟΤ 

ΑΓ. ΑΝΑΡΓΤΡΟΙ 

3 

ΣΙΣΚΑ ΑΙΚΑΤΕΡΙΝΗ 

ΚΑΛΤΜΝΟΤ 6, ΑΓ. ΑΝΑΡΓΤΡΟΙ 

4 

ΑΓΝΩΣΤΟΣ 


5 

ΗΛΙΑΔΗΣ ΔΗΜΗΤΡΙΟΣ 

ΧΙΟΤ 25. ΑΓ. ΑΝΑΡΓΤΡΟΙ 

6 

ΚΑΤΣΙΑΡΑ ΑΓΓΕΛΙΚΗ 

ΧΙΟΤ 27, ΑΓ. ΑΝΑΡΓΤΡΟΙ 

7 

ΔΗΜΟΣ ΑΓΙΩΝ ΑΝΑΡΓΤΡΩΝ 

Ο.Σ.Κ. 

Ι.ΜΕΡΛΑ & ΔΗΜΟΚΡΑΤΙΑΣ. ΑΓ. ΑΝΑΡΓΤΡΟΙ 

ΦΑΒΙΕΡΟΤ 30, ΑΘΗΝΑ 

8 

ΑΓΝΩΣΤΟΣ 


9 

ΑΓΝΩΣΤΟΣ 



ΟΡΟΙ ΔΟΜΗΣΗΣ; 

Δ/ΓΜΑ 27/08/1970 ΦΕΚ 207/ 25-09-1970 
Δ/ΓΜΑ 04/03/1972 ΦΕΚ 72/ 21-03-1972 

ΑΡΤΙΟΤΗΤΑ : 

ΕΜΒΑΔΟΝ - 200 μ2 ΠΡΟΣΟΠΟ -8.00/ι2 

ΠΑΡΕΚΚΛΙΣΗ 

ΕΜΒΑΔΟΝ = 112.5 μ2 ΠΡΟΣΩΠΟ - 6.00μ 
ΚΑΛΤΨΗ 60 * 

Σ,Δ - 1.60 
ΤΦΟΣ ΚΑΤΑ Γ.αΚ 


ΑΠΟΣΠΑΣΜΑ ΑΠΟ ΤΟ ΕΓΚΕΚΡΙΜΕΝΟ ΡΥΜΟΤΟΜΙΚΟ 
ΣΧΕΔΙΟ ΤΟΥ ΔΗΜΟΥ ΑΓΙΩΝ ΑΝΑΡΓΥΡΩΝ 



ΤΟ ΠΑΡΟΝ ΤΟΠΟΓΡΑΦΙΚΟ ΔΙΑΓΡΑΜΜΑ ΣΤΝΟΔΕΤΕΙ ΤΗΝ ΤΓΤ ΑΡΙΘΜ. 
338/2010 ΑΠΟΦΑΣΗ ΤΟΤΔΗΜΟΤΙΚΟΤ ΣΤΜΒΟΤΛΙΟΤ ΚΑΙ ΕΙΝΑΙ ΤΟ 
ΙΔΙΟ ΜΕ ΤΟ ΑΝΑΡΤΗΘΕΝ ΚΑΙ ΑΠΟΤΕΛΕΙ ΤΗΝ ΤΕΛΙΚΗ ΤΟΤ ΓΝΩΜΗ 



ΕΛΛΗΝΙΚΗ ΔΗΜΟΚΡΑΤΙΑ 
ΠΕΡΙΦΕΡΕΙΑ ΑΤΤΙΚΗΣ 
ΓΕΝ. Δ/ΝΣΗ ΠΟΙΟΤΗΤΑΣ ΖΩΗΣ 
Δ/ΝΣΗ ΧΩΡΙΚΟΥ ΣΧΕΔΙΑΣ ΜΟΥ 
ΤΜΗΜΑ ΠΟΛΕΟΔΟΜΙΚΩΝ ΘΕΜΑΤΩΝ , 

Το ηορόν οίΛοδεύει ιη» μι ιον αο\44!ο.63/Αθ-^ 
Απόιραοη Περιφερειάρχη Αττικής 
Ο ΕΝΤΕΤΑΛΜΕΝΟΣ 
ΠΕΡΙΦΕΡΕΙΑΚΟΣ ΣΥΜΒΟΥΛΟΣ 



καλλικρατης ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΟΣ ΑΤΤΙΚΗΣ 
ΔΗΜΟΣ ΑΓΙΩΝ 
ΑΝΑΡΓΥΡΩΝ-ΚΑΜΑΤΕΡΟΥ 

ΤΟΠΟΓΡΑΦΙΚΟ ΔΙΑΓΡΑΜΜΑ ΤΡΟΠΟΠΟΙΗΣΗΣ 
ΕΓΚΕΚΡΙΜΕΝΟΥ ΣΧΕΔΙΟΥ ΕΠΙ ΤΗΣ ΟΔΟΥ ΧΙΟΥ 
ΣΤΑ Ο.Τ. 423-429 ΤΗΣ ΔΗΜΟΤΙΚΗΣ ΕΝΟΤΗΤΑΣ 
ΑΓΙΩΝ ΑΝΑΡΓΥΡΩΝ ΤΟΥ ΔΗΜΟΥ ΑΓΙΩΝ 
ΑΝΑΡΓΥΡΩΝ- ΚΑΜΑΤΕΡΟΥ 


ΚΛΙΜΑΚΑ: 1:500 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


















































